**“ТАСДИҚЛАЙМАН”**

 Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 3 март

Муҳаммад ал-Хоразмий номидаги Тошкент ахборот технологиялари
университети Фарғона филиали Кенгашининг 7-йиғилиши

**б а ё н н о м а с и**

2020 йил 3 март, сешанба, соат 15:00 Фарғона шаҳри.

Қатнашдилар – Кенгаш аъзоларидан 23 нафари, таклиф қилинганлар.

Йиғилиш раиси – проф. А.Расулов.

КУН ТАРТИБИ

1. Ўзбекистон Республикаси Президентининг 2018 йил 10 декабрдаги “Инсон ҳуқуқлари бўйича Ўзбекистон Республикаси Миллий маркази фаолиятини такомиллаштириш тўғрисида”ги ПҚ-4056-сон қарорининг ижроси тўғрисида.

Ахборотчилар:И.Тожибоев, Д.Онарқулова.

1. “Наврўз”умумҳалқ байрамига тайёргарлик кўриш ва уни ўтказиш тўғрисида.

Ахборотчилар: А.Райимов, И.Рустамов.

1. Филиалда ўқув амалиётини ташкил этиш, ўтказиш ва талабаларни дастурий материаллар билан таъминлаш тўғрисида.

Ахборотчилар: Ш.Умаров, кафедра мудирлари.

1. “Ахборот технологиялари” ва “Компьютер тизимлари” кафедраларида ўқув, илмий ва маънавий-маърифий ишларни бориши тўғрисида.

Ахборотчилар: Ш.Умаров, кафедра мудирлари.

1. Халқаро ҳамкорлик алоқалари бўлими фаолияти ҳақида.

Ахборотчи: Б.Орифжонов.

1. Турли масалалар:
2. Ижро интизоми ҳамда бир ҳафталик ўқув жараёни тўғрисида.

Ахборотчилар: А.Расулов, Д.Онарқулова, факультет
 деканлари, М.Тешабоев.

1. Республика илмий-техник анжуманини ўтказишга тайёргарлик ишларининг бориши ҳақида.

Ахборотчи: Б.Абдуллаев.

1. Талабалар турар жойининг умумий фаолияти (структураси, Низоми, тўловлар) тўғрисида.

Ахборотчилар: И.Тожибоев, Х.Абдурахмонов.

1. Диссертация мавзусини тасдиқлаш ҳамда илмий маслахатчи тайинлаш тўғрисида.

Ахборотчи: М.Мирзаев.

1. Илмий, илмий-услубий ишларни нашрга тавсия этиш.

Ахборотчи: М.Мирзаев.

**Биринчи масала бўлган** Ўзбекистан Республикаси Президентининг 2018 йил 10 декабрдаги “Инсон хуқуқлари бўйича Ўзбекистон Республикаси Миллий маркази фаолиятини такомиллаштириш тўғрисида”ги ПҚ-4056-сонли карорининг ижроси тўғрисида И.Тожибоев ахборот берди.

Ўзбекистан Республикаси Президентининг 2018 йил 10 декабрдаги “Инсон хуқуқлари бўйича Ўзбекистон Республикаси Миллий маркази фаолиятини такомиллаштириш тўғрисида”ги ПҚ-4056-сонли карорининг ижроси Олий ва ўрта-махсус таълим вазирлигининг 2018 йил 13 декабрдаги 1015-сонли буйруғи ижросини таъминлаш мақсадида филиал директорининг 2018 йил 17 декабрдаги 1015-сонли буйруғи чиқарилган.

Ўзбекистон мустақилликка эришганидан кейиноқ, инсон манфаатларига, унинг ҳуқуқ ва асосий эркинликларига олий қадрият сифатида қарай бошлади. Бунга, 1991 йилнинг 30 сентябрида Инсон ҳуқуқлари бутунжаҳон Декларацияси Ўзбекистоннинг аъзо бўлишининнг ўзиёқ яққол мисол бўла олади. Чунки, ушбу ёш давлат мустақиллигининг биринчи кунлариданоқ ўз олдига, эркин бозор иқтисодиётига асосланган ҳуқуқий демократик давлат қуришни мақсад қилиб қўйган ва бу йўлда жаҳон ҳамжамияти томонидан эътироф этилиб келинган умуминсоний қадриятларнинг устуворлиги тан олинган эди.Сўнгги йилларда мамлакатимизда инсон ҳуқуқлари соҳасидаги Ўзбекистон Республикасининг халқаро мажбуриятлари бажарилишини таъминлаш бўйича комплекс чоралар қабул қилинди.

Ўзбекистон Республикаси Миллий маркази инсон хуқуқлари соҳасидаги Ўзбекистон Республикаси халқаро мажбуриятларини бажаришда давлат органлари ва бошқа ташкилотларнинг ўзаро хамкорлигини, миллий маърузалар тайёрланишини, инсон хуқуқларини химоя қилиш бўйича халқаро ташкилотлар билан хамкорликни кенгайтиришни таъминловчи давлат органи ҳисобланиб, Марказ ўз ваколатларини барча давлат органлари ва ташкилотлар, уларнинг мансабдор шахсларидан мустақил равишда амалга ошириши белгиланди.

Фуқароларнинг ҳуқуқ ва эркинликларига риоя этилишини мониторинг қилишнинг таъсирчан механизмлари ишлаб чиқилди, инсон ҳуқуқларини ҳимоя қилиш соҳасидаги халқаро ва минтақавий тузилмалар билан ҳамкорликни ривожлантириш бўйича изчил чора-тадбирлар амалга оширилди.

Инсон ҳуқуқлари бўйича Ўзбекистон Республикаси Миллий маркази фаолияти самарадорлигини ошириш, инсон ҳуқуқлари соҳасидаги Ўзбекистон Республикасининг халқаро мажбуриятларини бажаришнинг таъсирчан тизимини яратиш мақсадида, шунингдек, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича [Ҳаракатлар стратегияси](https://lex.uz/docs/3107036#3109146) вазифалари ишлаб чиқилди.

Марказнинг асосий вазифалари этиб инсон хуқуқлари сохасидаги давлат сиёсатининг самарали амалга оширилишига Ўзбекистон Республикаси давлат органларида халқаро мажбуриятларини бажарилишига кўмаклашиш, инсон хуқуқлари ва эркинликларига риоя этиш холатини ўрганиш, миллий маърузалар тайёрлаш, миллий ҳаракат режалари (яъни йўл хариталарини) ишлаб чиқиш, норматив хуқуқий ҳужжатларни такомиллаштириш, инсон хуқуқлари тўғрисидаги Ўзбекистон Республикаси халқаро шартномаларини миллий қонунчиликка ва хуқуқни қўллаш амалиётига имплементация қилишни таъминлаш бўйича таклифлар тайёрлаш, инсон хуқуқларини химоя қилиш ва амалга ошириш бўйича давлат органлари ва ташкилотларга маслахатлар бериш, уларга амалий кўмаклашиш, илмий тадқиқотларни ташкил этиш ва ўтказиш, шунингдек, ноширлик фаолиятини амалга ошириш, инсон хуқуқлари сохасида халқаро минтақавий ташкилотлар ҳамда тузилмалар хорижий мамлакатлар миллий институтлари билан хамкорликни амалга ошириш белгиланган.

Хозир филиалимизда Белоруссия давлати билан шартнома асосида қўшма факультет очилиб, 26 нафар талабалар тахсил олмоқда. Бундан ташқари филиалимиз талабаларига 300 ўринли замонавий ётоқхоналар ташкил этилиб, ётоқхонада маиший хизмат кўрсатиш, умумий овқатланиш шахобчалари ташкиллаштирилмоқда. Бундан ташқари талабалар ва профессор-ўқитувчиларни моддий ва маънавий рағбатлантириб борилмоқда. Филиалимизда “Инсон хуқуқларини ўрганиш” махсус курси ҳам ташкил қилинди. Махсус курс 14 соатни ташкил этади. Яна шуни такидлашимиз мумкинки, филиалимиз профессор-ўқитувчилари, ишчи ходимлар ва талабаларни қонуний хуқуқларини химоя қилишда касаба уюшмаси, хуқуқшунос, филиал маъмурияти яқиндан кўмаклашмоқда.

Ушбу масала бўйича кафедра мудирлари С.Абдурахмонов, С.Собиров, О.Қўлдошевлар фикр-мулохаза билдирдилар.

**Иккинчи масала юзасидан И.Рустамов филиал Касаба уюшмаси қўмитаси раиси** **ахборот берди.** Филиалида 2020 йил Наврўз умумхалқ байрамини ўтказиш бўйича филиал бошланғич Касаба уюшмаси қўмитаси томонидан қуйидаги ишлар режалаштирилмоқда:

1. Наврўз байрами муносабати билан байрам филиал ошхонасида ўтказиш режалаштирилмоқда.
2. Филиал бошланғич Касаба уюшма қўмитаси томонидан байрам муносабати билан байрам дастурхонига филиал Касаба уюшмаси томонидан ош тортилади, шунингдек нон ва чой, қозон-ўчоқ, идиш – товоқ ва бок билан таъминланади.
3. Барча кафедралар ва бўлимлар ўзлари учун алохида жойлар ажратилади. Ажратилган жойларда байрам дастурхонини хар бир кафедра ва бўлимлар махсулотлар билан ўзлари тўлдиришади.
4. Байрам дастурхонига филиалда узоқ йиллар сидқидилдан мехнат қилиб қарилик гаштини сураётган профессор-ўқитувчи ва ходимлар таклиф қилинади.

**Учинчи масала бўйича Ўқув ва услубий бўлим бошлиғи Ш.Умаров** Филиалда ўқув амалиётларини ташкил этиш, ўтказиш ва талабаларни дастурий материаллар билан таъминлаш тўғрисида ахборот берди.

ТАТУ ректорининг 2019-2020 ўқув йили учун ўқув жараёни графиги асосида тасдиқланган “Филиалнинг 2019-2020 ўқув йили учун ўқув жараёни” графигига кўра:

* 1-курс талабалари учун тасдиқланган ўқув режаларда малакавий амалиётлар режалаштирилмаган.
* 1-курс магистратура талабалари учун тасдиқланган ўқув режаларда малакавий амалиётлар режалаштирилмаган.
* Филиалнинг 2019 йил августдаги кенгайтирилган йиғилишида 2-курс талабаларининг малкавий амалиётларини ҳар ҳафтанинг бир кунида ўтказиш бўйича таклифлар киритилган эди. Лекин, ҳозирги кунда фақатгина 2-курс АКТ соҳасида касб таълими таълим йўналиши талабалари ҳафтанинг ҳар сешанба кунлари малакавий амалиётлар ўтказишлари филиал директорининг буйруғи билан расмийлаштирилган.

***Ахборот технологиялари кафедраси:***

* Ахборот технологиялари кафедрасига тегишли 1 босқич бакалавр ва магистр йўналиши талабалари учун малакавий амалиёт режалаштирилмаган.
* 2 босқич талабаларига 4-семестр якунида 2020 йил 08 июндан 2020 йил 18 июлгача 6 хафталик малакавий амалиёт режалаштирилган. Амалиёт раҳбарлари ва гурухлари кафедра томонидан тасдиқланган.
* 3 босқич талабаларига 6-семестр якунида 2020 йил 22 июндан 2020 йил 18 июлгача 4 хафталик малакавий амалиёт режалаштирилган. Амалиёт раҳбарлари ва гурухлари кафедра томонидан тасдиқланган.
* 4 курс талабаларига 8-семестр якунида 2020 йил 27 апрелдан 2020 йил 16 майгача 3 хафталик битирув олди амалиёт режалаштирилган. Амалиёт раҳбарлари ва гурухлари кафедра томонидан тасдиқланган.
* магистратура мутахассислиги бўйича 2-курс талабаларига 4-семестр якунида 2020 йил 24 февралдан 2020 йил 18 апрелгача 8 хафталик илмий амалий стажировка режалаштирилган ва М-2-сонли 22 феврал 2020 йилда чиқарилган буйруғи асосида стажировкага юборилди.

***Компьютер тизимлари кафедраси:***

Кафедра профессор-ўқитувчиларининг раҳбарлигида 2-3-4-КИ(АТ-сервис) бакалавр йўналишидаги гурух талабаларига малакавий амалиёт олиб борилади. 2 босқич талабалари – 70 та; 3 босқич талабалари – 26 та; 4 босқич талабалари – 22 та. Малакавий амалиётларини ўташ учун ТАТУ Фарғона филиали ва ташкилотлар билан икки томонлама шартномалар тузилади. Жорий ўқув йили учун вилоятни соха корхоналаридан 5 таси билан шартномалар тузиш режалаштирилган. Улар қуйдагилар:

1. Қўқон ёғ-мой масъулиятини чекланган жамияти;
2. “Ўзбекистон Почтаси” АЖ Фарғона филиали
3. Ўзбекистон Республикаси Адлия вазирлиги Давлат хизматлари агентлиги Фарғона вилоят бошқармаси

Талабаларни келгусида ишга жойлашишини эътиборга олган холда 4 курс талабалари учун индивидуал шартномалар тузиш мақсадга муофиқ эканлигини эътиборга олиб, уларни 3 томонлама шарномалари асосида ташкил этилиши режалаштирилган. Хозирда 617-16 КИ (АТС) гурухининг 12 нафар битирувчиси битирув олди амалиёти учун шартномалар тузишди.

***Ахборот-таълим технологиялари кафедраси:***

Кафедра профессор-ўқитувчиларининг раҳбарлигида 2-3-4-КТ бакалавр таълим йўналишлари гурух талабаларига малакавий амалиёт олиб борилади. 2 босқич талабалари – 22та; 3 босқич талабалари – 21та; 4 босқич талабалари – 21та.

Малакавий амалиётларини ўташ учун ТАТУ Фарғона филиали ва ташкилотлар билан икки томонлама шартномалар тузилган. Жорий ўқув йили учун вилоятни соха корхоналаридан 5 таси билан шартномалар тузиш режалаштирилган. Улар қуйдагилар:

1. Фарғона саноат касб хунар кллежи;
2. Фарғона электротехника коллежи;
3. Фарғона имкониятлари чекланган талабалар касб хунар коллежи;
4. Фарғона давлат университети;
5. Фарғона политехника институти.

Талабаларни келгусида ишга жойлашишини эътиборга олган холда 4 курс талабалари учун индивидуал шартномалар тузиш мақсадга мувофиқ эканлигини эътиборга олиб, уларни 3 томонлама шарномалари асосида ташкил этилиши режалаштирилган.

***Ахборот хавфсизлиги кафедраси:***

* 1-курс талабалари учун тасдиқланган ўқув режаларда малакавий амалиётлар режалаштирилмаган.
* 2-курс 640-18 АХ гурух (22та талаба), 642-18 АХ гурух (5та талаба) талабалари учун малакавий амалиётлар 8 июндан 18 июлгача 6 ҳафта муддатга.
* 3-курс 640-17 АХ гурух (17та талаба), 642-17 АХ гурух (6та талаба) талабалари учун малакавий амалиётлар 22 июндан 18 июлгача 4 ҳафта муддатга.
* 4-курс 640-16 АХ гурух (17та талаба), 642-16 АХ гурух (8та талаба) талабалари учун малакавий амалиётлар 27 апрелдан 16 майгача 3 ҳафта муддатга режалаштирилган.

***Дастурий инжиниринги кафедраси:***

Дастурий инжиниринг йўналишида 2-3 курс талабалари малакавий амалиёт ва 4 курс талабалари битирув олди амалиётга юборилади.

Дастурий инжиниринг таълим йўналишида 2- курсида 114 нафар талаба таълим олади. 2 – курс талабалари 08.06.2020 дан 18.07.2020 гача амалиётга юборилади. Улардан “International Software” МЧЖ га 11 нафар, “Web bozor” МЧЖ га 8 нафар, “Visual soft solutions” МЧЖ га 14 нафар, жами 33 нафар талабалар малакавий амалиёт ўтиш учун шартномалар имзоланган. Хозирда қолган талабалар учун соха корхоналари билан шартнамаларни тузиш ишлари олиб борилмоқда.

**Телекоммуникация инжиниринги кафедраси:**

Кафедра профессор-ўқитувчиларининг раҳбарлигида 2-3-4-ТТ бакалавр таълим йўналишлари гурух талабаларига малакавий амалиёт олиб борилади. 2 босқич талабалари – 58та; 3 босқич талабалари – 66та; 4-босқич талабалари – 53та.

Малакавий амалиётларини ўташ учун ТАТУ Фарғона филиали ва ташкилотлар билан икки томонлама шартномалар тузилган. Жорий ўқув йили учун вилоятни соха корхоналаридан 3 таси билан шартномалар тузиш режалаштирилган. Улар қуйидагилар: “Узбек Телеком АК” Фарғона филиали; “Узбек Телеком АК” Наманган филиали; “Узбек Телеком АК” Андижон филиали;

**Тўртинчи масала юзасидан** **Ўқув ва услубий бўлимбошлиғи Ш.Умаров ахборот берди.**

***1. Ахборот технологиялари кафедрасида ўқув, илмий ва маънавий-маърифий ишларни бориши тўғрисида маълумотнома.***

Ахборот технологиялари кафедрасида 20 нафар профессор-ўқитувчилар фаолият олиб боради. Шулардан, 2 нафари фан доктори, профессор, 4 нафари фан номзоди, доцент, 7 нафари катта ўқитувчи ва 7 нафари ассистент. Илмий салоҳият: 30%.

***Ўқув-услубий ишлар*:**

Кафедрада 5та бакалавриат таълим йўналишлари ва 2та магистратура мутахассислиги бўйича ўқув машғулотлари олиб борилади. Барча йўналишлар учун Давлат таълим стандартлари, малка талаблари, ўқув режалар мавжуд. Тасдиқланган ишчи ўқув режа ва фан дастурлари ҳамда ўзбек ва рус тилидаги ишчи ўқув дастурлари мавжуд.

 Кафедра тасарруфида 3та компьютер синфи: 213-хона (12та компьютер), 229-хона (15та компьютер), 230-хона (14та компьютер) жами 41та компьютер фанлардан лаборатория ишларини бажариш учун фойдаланилади. Ўқув лабораториялар замонавий русумдаги компьютерлар билан жиҳозланган. Энг замонавий талаблар асосида 213 – хона роботатехника жихозлари билан таъминланган.

Кафедранинг ўқув адабиётлари, услубий қўлланмалар ва бошқа услубий материаллар билан таъминлаш учун профессор – ўқитувчилар томонидан 1 та дарслик, 1та ўқув қўлланма тайёрланган. Ҳозирга қадар 17та услубий кўрсатма, 2та ўқув қўлланма яратилган.

***Илмий-тадқиқот ишлари***

Жорий йилда кафедра профессор- ўқитувчилари томонидан қуйидаги илмий ишлар матбуотда чоп этилган:

Монография 1та, Республика илмий журналдаги мақолалар 13та, Халқаро илмий журналдаги мақолалар 10та, Scopus рўйхатига киритилган илмий журналдаги мақолалар - 1та, Илмий тўпламлардаги мақолалар, шу жумладан тезислар 57та, Дастурий ишланмалар учун олинган гувоҳномалар 12та, Ихтиро, фойдали моделлар ва саноат наъмуналари учун олинган патент: 2та.

Лекин шу билан биргаликда кафедрада келажакда илмий соҳада қилиниши керак бўлган муҳим вазифалар мавжуд:

1. Кафедрада бажарилаётган, халқаро грантлар, давлат грантлари, жумладан. фундаментал, амалий, инновацион, ёш олимлар илмий-тадқиқот ва ҳўжалик шартномалари ҳисобига филиалга бюджетдан ташқари маблағлар жалб этилмаган.
2. Профессор-ўқитувчиларнинг халқаро илмий журналларда («Web of Science», «Scopus» ва бошқа халқаро эътироф этилган базаларга киритилган журналларда) чоп этиладиган илмий мақолалар сонини ошириш бўйича кам иш қилинган.
3. Scopus маълумотлар базасида қайд этилган нашрларга битта профессор-ўқитувчига тўғри келадиган иқтибосликлар сонини ошириш бўйича ишлар суст амалга оширилган.

***Маънавий-маърифий ишлар***

Текширув натижасида кафедранинг 2019/2020 ўқув йилига маънавий-маърифий ишлар режаси 2019 йил августь ойида кафедра мудири томонидан тузилган ва тасдиқланган.

Жорий ўқув йили давомида амалга оширилган ишлар бўйича ҳисоботлар кафедранинг 7та баённомасида жамланган. Хусусан талабалар давомати бўйича 2019 йилнинг 14 ноябрда, 2019 йилнинг 18 февралда, ахборот хавфсизлиги бўйича 2019 йил январь ойида, жиноятчилик, ҳуқуқбузарликни олдини олиш бўйича 10 январда (бунда кафедранинг барча профессор-ўқитувчиларидан тамагирлик қилмаслиги мазмунидаги тилхатлари олинган) кафедра йиғилишида кун тартибига қўйилган, мухокама қилинган. Аммо талабаларнинг ижарада яшаш шароитини ўрганиш масалалари кафедра йиғилишларида доимий муҳокама этилмаган.

***Ижро интизоми ва ҳужжатларни юритилиши.***

Кафедрада иш режаси ишлаб чиқилган ва таҳлил қилинганда талаб даражасида эканлиги аниқланди. Филиал кафедраларида хужжатлар билан ишлашни ташкил этиш хамда ижро интизомини мониторингини олиб борилиши, хужжатлар ижроси ва топшириқлар юритилмоқда, филиал директори томонидан чиқарилган ички буйруқларни ўз вақтида тўлиқ ва сифатли бажарилмоқда, лекин Ўзбекистон Республикаси Президентининг 2019 йил 27 майдаги “Ўзбекистон Республикаси коррупциясига қарши курашиш тизимини янада такомиллаштириш чора-тадбирлари тўғрисида”ги ПФ-5729-сон Фармонининг ижроси холати, Ўзбекистон Республикаси Вазирлар Махкамасининг 2019 йил 7 июндаги “Олий таълим муассасалари рейтингини аниқлаш тартибини такомиллаштириш чора-тадбирлари тўғрисида”ги 467-сон қарорининг ижроси холати, Ўзбекистон Республикаси Президентининг 2019 йил 9 октябрдаги “Ўзбекистон Республикаси олий таълим тизимини 2030 йилгача ривожлантириш концепциясини тасдиқлаш тўғрисида”ги ПФ-5847-сон Фармонининг нусхалари ва Олий ва ўрта махсус таълим Вазирлигининг буйруклари ҳамда филиалниг асосий фаолиятидаги буйруқлари йиғма жилдга тикилмаган.

***2. Компьютер тизимлари кафедрасида ўқув, илмий ва маънавий-маърифий ишларни бориши тўғрисида маълумотнома***

Компьютер тизимлари кафедрасида 12та профессор-ўқитувчилар фаолият олиб боради. Шулардан, 2 нафари доцент, 4 нафари катта ўқитувчи ва 6 нафари ассистент. Илмий салоҳият: 17%.

***Ўқув-услубий ишлар:***

Кафедранинг умумий юкламаси 10183 соат. Бундан, 1186 соати маъруза, 942 соати амалий машғулотлар, 3848 соати лаборатория машғулоти, 854 соати рейтинг назорати, 404 соати курс иши рахбарлик қилиш, 81 соат курс иши химояси комиссиясида иштирок учун, 900 соати малакавий амалиётга раҳбарлик ва 554 соати БМИ рахбарлик.

Кафедрада 2019-2020 ўқув йилида 16та фанлардан маъруза, амалий ва лаборатория машғулотлари ўтилмоқда. 7та фан ўзбек ва рус тилларида, 7та фан фақат рус тилида ва 2та фан фақат ўзбек тилида олиб борилади. Барча фанлардан ишчи-ўқув дастурлари, ЎУМлар ва услубий кўрсатмалар ўзбек ва рус тилларида тайёрланган.

Кафедрада 2019-2020 ўқув йилида 3та ўқув қўлланма ва битта монография чоп этилди.

Компьютер тизимлари кафедраси 5330501-Компьютер инжиниринги (АТ-сервис) йўналиши бўйича мутахассислик кафедраси бўлиб, бу ўқув йилида 617-16 КИ(АТ-сервис) гурухда 22 нафар битирувчи мавжуд.

Биринчи босқичда 613-19, иккинчи босқичда 613-614-615-18 ва учинчи босқичда 615-17 КИ(АТС) гурухлари кафедрага бириктирилган.

2019-2020 ўқув йилида тўрт нафар профессор-ўқитувчилар ТАТУ ҳузуридаги ПКҚТ ва УМО тармоқ марказида ўз малака ошириш курсини мувоффақиятли якунлашди.

Кафедра ассситенти С.Неъматова ITEC дастури бўйича Хиндистон давлатида ўз малакасини ошириб келди.

***Илмий-тадқиқот ишлари***

Кафедра 2019-2020 ўқув йилида бир нечта соҳа-корхонлар билан ўзаро хамкорлик шартномалар асосида илмий тадқиқот ишларини олиб бормоқда. Жумладан Андижон Машинасозлик институти, Мухаммад ал-Хоразми номидаги ТАТУ Фарғона филилали академик лицейи, Ўзбекистон Республикаси Ахборот технологиялари ва коммуникацияларини ривожлантириш вазирлиги Фарғона вилояти худудий бошқармаси, Давлат хизматлари агентлиги Фарғона вилоят бошқармаси каби бир қатор соҳа-корхоналар билан хамкорлик шартномалари тузилган.

«Компьютер тизимлари» кафедрасида катта ўқитувчи Х.Сотволдиев томонидан “Разработка математических и программных обеспечение на основе сплайн функции цифровая обработка сигналов” мавзуси бўйича илмий тадқиқот-ишлари олиб борилмоқда.

Шу билан биргаликда кафедрада келажакда илмий соҳада қилиниши керак бўлган муҳим вазифалар мавжуд:

1.Кафедранинг илмий салоҳияти 17% ташкил қилади.

2.Кафедрада бажарилаётган, халқаро грантлар, давлат грантлари, жумладан. фундаментал, амалий, инновацион, ёш олимлар илмий-тадқиқот ва ҳўжалик шартномалари ҳисобига филиалга бюджетдан ташқари маблағлар жалб этилмаган.

3.Профессор-ўқитувчиларнинг халқаро илмий журналларда («Web of Science», «Scopus» ва бошқа халқаро эътироф этилган базаларга киритилган журналларда) чоп этиладиган илмий мақолалар сонини ошириш бўйича кам иш қилинган.

4.Scopus маълумотлар базасида қайд этилган нашрларга битта профессор-ўқитувчига тўғри келадиган иқтибосликлар сонини ошириш бўйича ишлар амалга оширилмаган.

**Маънавий-маърифий ишлар**

Текширув натижасида кафедранинг 2019/2020 ўқув йилига маънавий-маърифий ишлар режаси 2019 йил августь ойида кафедра мудири томонидан тузилган ва тасдиқланган.

Жорий ўқув йили давомида амалга оширилган ишлар бўйича ҳисоботлар кафедранинг баённомалар йиғма жилдида жамланган. Хусусан талабалар давомати бўйича 2020 йилнинг 13 январда, 2019 йилнинг 18 февралида, жиноятчилик, ҳуқуқбузарликни олдини олиш, кафедранинг барча профессор-ўқитувчиларидан тамагирлик қилмаслиги мазмунидаги тилхатлар олинганлиги бўйича 9 декабрдаги кафедра йиғилишида кун тартибига қўйилган, мухокама қилинган.

***Ижро интизоми ва ҳужжатларни юритилиши.***

Номенклатура йиғма жилдлари хужжатларининг юритилиш холати яхши. Кафедрадада Ўзбекистон Республикаси қонунлари, Президент фармонлари, қарорлари, фармойишлари ва Вазирлар Махкамаси қарорлари, фармойишлари, Ўзбекистон Республикаси Олий таълим вазирлигининг Ҳайъат қарорлари, буйруқларини бажарилиши ижроси юритилган.

Ижро интизомини мониторингини олиб борилиши, хужжатлар ижроси ва топшириқлар юритилмоқда, филиал директори томонидан чиқарилган ички буйруқларни ўз вақтида тўлиқ ва сифатли бажарилмоқда, лекин Ўзбекистон Республикаси Президентининг 2019 йил 27 майдаги “Ўзбекистон Республикаси коррупциясига қарши курашиш тизимини янада такомиллаштириш чора-тадбирлари тўғрисида”ги ПФ-5729-сон Фармонининг ижроси холати, Ўзбекистон Республикаси Вазирлар Махкамасининг 2019 йил 7 июндаги “Олий таълим муассасалари рейтингини аниқлаш тартибини такомиллаштириш чора-тадбирлари тўғрисида”ги 467-сон қарорининг ижроси холати, Ўзбекистон Республикаси Президентининг 2019 йил 9 октябрдаги “Ўзбекистон Республикаси олий таълим тизимини 2030 йилгача ривожлантириш концепциясини тасдиқлаш тўғрисида”ги ПФ-5847-сон Фармонининг нусхалари ва Олий ва ўрта махсус таълим Вазирлигининг буйруклари ҳамда филиалниг асосий фаолиятидаги буйруқлари йиғма жилдга тикилмаган.

**Бешинчи масала бўйича Халқаро хамкорлик бўлими бошлиғи Б.Орифжонов 2019-йил давомида олиб борилган ишлар бўйича ахборот берди.**

Муҳаммад ал-Хоразмий номидаги Тошкент ахборот технологиялари университети Фарғона филиалида 2019-йилда халқаро ҳамкорлик бўйича қуйидаги ишлар амалга оширилди: жумладан,

***Филиал ПЎ ва талабаларининг чет эл сафарлари доирасида:***

* Таянч ОТМ ректори Т.Тешабоев томонидан 2019 йил 25 апрелда ўтказилган Кенгаш йиғилиши қарори ижроси юзасидан филиал халқаро хамкорлик бўлими бошлиғи Н.Мамадалиев ва “гуманитар ва ижтимоий фанлар” кафедраси доценти Г.Қочқоровалар 2019 йил 21-23 май кунлари Ўш давлат университети, Ўш техника университети, Қирғиз-ўзбек университети хамда Ўш шахридаги мактабларда ва коллежларда хизмат сафарида бўлиб қайтишди.
* Филиал профессор-ўқитувчиларидан Джалилов Бахром, Турғунов Бехзод, Акрамова Гулёра, Парубай Оксана Россия Федерациясининг Профессор Бонч-Бруевич номидаги Санкт-Петербург давлат телекоммуникация университетига 1 ойлик малака оширишга юборилди. Хонтўраев Сардор Белоруссия Республикасининг Белоруссия миллий техника университетига 2 ойлик малака оширишга, [Инновацион ривожланиш вазирлиги](https://mininnovation.uz/) кўмагида Охунжонов Умиджон Белоруссия Республикасининг Белоруссия миллий университетига докторантура бўйича таълим олиш учун юборилди.
* Филиал директори А. Расулов таянч ОТМ ректори бошчилигидаги делегация билан ҳамкорлик доирасида 10 кунлик Корея сафарида бўлиб қайтди.
* Венгрия билан ҳамкорлик доирасида Будапешт Техника ва Иқтисодиёт Университетида малака ошириш истагидаги 12 нафар филиал профессор-ўқитувчиларининг сараланган рўйхати танлов учун жўнатилди.
* Филиал талабаси С.С. Рахимова CAU 2019 ISP дастури бўйича Кореянинг Чунг Анг университетида 45-кунлик ёзги мактабда бўлиб қайтди. Навбатдаги ўқув йилига иқтидорли талабалардан 12 нафарини хорижий ОТМларда таълим олишга тайёрлаш мақсадида инглиз тили чуқур ўргатиш йўлга қўйилди.

***Ҳамкорлик доирасида:***

* Хорижий давлатларнинг PhD дастурлари бўйича Жанубий Корея Республикасининг “Чоннам” миллий университети (CNU) ва “Корея илғор фан ва технологиялар” институти (KAIST) билан ҳамкорликлар олиб борилди.
* Санкт-Петербург давлат электротехника университети “ЛЕТИ”, Кемерова давлат университети, Ўш давлат университети, Ўш техника университети ва Қирғиз-ўзбек университетлари ўртасида хамкорлик шартномалари тузилди.

***Халқаро анжуманларда иштирок ва ташрифлар доирасида:***

* 2019 йил 30-31 май кунлари филиалимизда “Ахборот-коммуникация технологиялари ва телекоммуникацияларнинг замонавий муаммолари ва ечимлари” мавзусидаги Республика илмий-техникавий анжумани ўтказилди.
* Жанубий Кореянинг KOICA (Корея халқаро ҳамкорлик агентлиги) Ўзбекистондаги офиси директор ўринбосари Хан Сонг И, волонтерлар координатори Канг Мунхи, ходим Шукуров Шукурулло, кичик дастурчи координатор Ха Джихунлар филиалга ташриф буюришди.
* Польша Республикаси олий таълим университетлари вакиллари билан Ўзбекистон Республикаси ОТМлари ўртасида давра столи ва Польша Республикаси ОТМлари кўргазмаси ўтказилди. Филиалдан Б.Жалилов, Б.Абдуллаевлар иштирок этишди.
* 2019 йил 8-14 июль кунлари Жанубий Кореянинг Инчон шахрининг ИНХА Университетидан профессорлар Чу Чонг, Ли Эунук, магистр Лакаев Бекзод, талабалар Абдуғоффоров Сардор, Ахмедов Элдор, Жўраев Сардор, шунингдек филиал профессор-ўқитувчилари иштирокида ўқув-семинари ўтказилди.
* Европа Иттифоқининг Erasmus+доирасида Тошкент шаҳридаги Ёджу техника институтида семинар бўлиб ўтди, унда филиалдан М.Тешабоев ва Б.Абдуллаевлар қатнашиб 16 соатлик семинарда иштироки тўғрисида сертификат олдилар;

**VI/Турли масалалар:**

1. ***Ижро интизоми тўғрисида ҳамда бир ҳафталик ўқув жараёни.***

Жорий йилнинг 24.02.2020 кунидан 29.02.2020 кунига қадар филиалга юқори ташкилотлардан ва идоралардан келиб тушган ҳужжатлар жами 60 тани ташкил этди. Шу жумладан, ОЎМТВ дан жами 39та ҳужжат, булардан – 12та буйруқ, 2та қўшма қарор, 25та хат, ТАТУдан жами 15та буйруқ, Фарғона вилоят ҳокимлигидан 6та хат кирим қилинган. Кирим қилинган ҳужжатлардан 37 таси ижро учун, 23 таси маълумот учун қабул қилинган.

2020 йил 24 февраль кунидан 2020 йил 29 февраль кунига қадар Ўзбекистон Республикаси Президентининг виртуал қабулхонасидан мурожаат келиб тушмади.

ОЎМТВ томонидан келган 12та буйруққа 12та ички буйруқ ишлаб чиқилди.

Масъуллар:

Ўқув ва тарбиявий ишлар бўйича директор ўринбосари И.Тожибоевга ОЎМТВ томонидан келган 128, 121, 125, 129, 139, 135, 138, 140, 137 буйруқлар ва 13 қ/қ, 18-сон қўшма қарорлар ижроси зиммасига юклатилган ва ОЎМТВ буйруқлар ижросини таъминлаш мақсадида, буйруқлар лойихаси ишлаб чиқилди ва 113, 115, 116, 117, 119, 121, 122, 123, 124, 125, 126 сонли ички буйруқлар тайёрланди.

Илмий ишлар ва инновациялар бўйича директор ўринбосари Б.Джалиловга ОЎМТВ томонидан келган 104, 127, 16 буйруқлар ижроси зиммасига юклатилган ва ОЎМТВ буйруқлар ижросини таъминлаш мақсадида, буйруқлар лойихаси ишлаб чиқилди ва 114, 118, 120 – сонли ички буйруқлар тайёрланди.

Е-хужжат электрон тизимига маълумотлар котибалар томонидан киритиб борилмоқда.

***2. Бир ҳафталик ўқув жараёни ҳақида.***

***Б.Толипов – ТТ ва КТ факультети декани –*** Ҳафта давомида факультетнинг барча академик гуруҳларда талабаларнинг давоматлари декан ўринбосарлари томонидан мунтазам ўрганилди. Давомат қўйидагини ташкил этди:

* 1-курслар бўйича ўртача давомат98,1 фоизни ташкил этган. Ҳафта давомида сабабсиз дарс машғулотларини қолдирган талабалар мавжуд эмас. Бироқ, ТТ ва КТ факультети деканининг 2020 йил 19 февралдаги №005 сонли Фармойишига асосан уч нафар (3) талаба (620-19 гурух талабалари Мамасобирова Шохиста, Мухаммедова Солихабону ҳамда 630-19 гурух талабаси Юсубалиева Ўғилойларни) Олий таълим муассасалари талабалари ўртасида “Универсиада-2019” спорт мусобақаларининг ҳудудий саралаш босқичига тайёргарлик кўриш ва ўтказиш тўғрисида”ги 927-сонли буйруғи ижросини таъминлаш мақсадида спортнинг Дзю-До тури бўйича Фарғона вилояти терма жамоаси таркибига жалб этилганли учун дарс машғулотларидан озод қилинган.
* 2-курслар бўйича ўртача давомат95.7 фоизни ташкил этган. Хафта давомида сабабсиз дарс машғулотларини қолдирган талабалар мавжуд эмас.
* 3-курслар бўйича ўртача давомат88.7 фоизни ташкил этган. Хафта давомида сабабсиз дарс машғулотларини қолдирган талабалар мавжуд эмас.

4-курслар бўйича ўртача давомат 85.1 фоизни ташкил этган. Хафта давомида сабабсиз дарс машғулотларини қолдирган талабалар мавжуд эмас.

Факультетнинг умумий давомат кўрсатгичи 91.9 фоизни ташкил этган.

Факультетда ташкил этилган давомат бўйича комиссия томонидан тахлил ўтказилганда ўтган ҳафта давомида паст гурухлар билан профлилактик ишлаш олиб борилди.

***И.Рустамов – КИФ декани в.б.*** – **Компьютер инжиниринги факультетининг давомати бўйича.** 24 февраль – 02 март кунлари давомида факультетнинг барча академик гуруҳларида талабаларнинг давоматлари декан ўринбосарлари томонидан ўрганилди. Давомат қўйидагини ташкил этди:

1-курслар бўйича ўртача давомат – 94,0 %,

2-курслар бўйича ўртача давомат – 91,0 %,

3-курслар бўйича ўртача давомат – 87,0 %,

4-курслар бўйича ўртача давомат – 60,2 %,

Факультет бўйича бакалавр талабаларининг ўртача давомати 83,3 % ни ташкил қилди.

1-2 курсларда кредит тизими бўлганлиги муносабати билан сабабсиз дарсларга қатнашмайдиган талабалар йўқ.

Талабаларни дарсларга келишини назорат қилинганда ўқитувчиларнинг ўз вақтида дарсларга келишларини таъминлаш масаласи оғир ахволда. Жумладан ЎУБ бошлиғи Ш. Умаров билан ўрганилганда 2 март куни 1 парада кеч қолиб келишди.

4 курслар давомати филиал Ўқув ва тарбиявий ишлар бўйича директор ўринбосари И. Тожибоев ва ЎУБ бошлиғи Ш. Умаровлар иштирокида тахлил қилинганда 2 март куни 1 парада 90 % дарсларда қатнашган гурух талабалари 2 парада давоматлари пастлаганини кўришимиз мумкин. 611-16 гурухи 1 парада 22 та талаба қатнашган. 2 парада 2 талаба иштирок этган. 610-16 гурухида 1 парада 21 киши иштирок этган 2 парада 15 киши қатнашган.

***Ўзбек-Белорусь қўшма факультети Фарғона филиали масъули Н.Мамадалиев –*** Ҳафта давомида факультетнинг “Ахборот технологияларига дастурий таъминоти” академик гуруҳи талабаларни ва тайёрлов курси тингловчилари-нинг давоматлари Ўзбек-Белорусь қўшма факультети Фарғона филиали масъули томонидан мунтазам ўрганилди. Давомат қўйидагини ташкил этди:

1-курслар бўйича ўртача давомат 88.9 % ни ташкил қилади. Масъул томонидан 1-курслар тахлил қилинганда ҳафта давомида 26 нафар талабалардан ҳафта давомида дарс машғулотларида 24 нафари иштирок этганлар. Бироқ 3 нафари (11.1 фоиз) ўтган хафта мобайнида дарс машғулотларида иштирок этмаган. Бундан 1 нафари сабаби 2 нафари сабабсиз дарс машғулотларига келмаган.

Тайёрлов курси тингловчилар бўйича ўртача давомат 78 % ни ташкил қилади. Жами 22та ариза тушган бўлиб, булардан 20 таси шартнома қилди. Лекин 15та тингловчилар тўловни амалга оширган холда ўқишмоқда.

Ҳафта давомида тахлил қилинганда гуруҳларда давомат ҳолати ўтган ҳафтага нисбатан ўсиши кузатилган.

***Таълим сифатини назорат қилиш бўлими бошлиғи М.Тешабоев –*** Муҳаммад ал-Хоразмий номидаги Тошкент ахборот технологиялари университети Фарғона филиалида таълим сифатини назорат қилиш бўлими томонидан 2020 йил 24 февралдан 4 мартгача**,** дарс жадвали бўйича олиб борилган назорат натижалари қуйидагилардан иборат: профессор- ўқтувчилар томонидан сабабсиз қолдирилган дарсларга расмийлаштирилган далолатнома 1та,талабалар томонидан сабабсиз қолдирилган дарс жараёнига профессор ўқтувчилар томонидан тақдим этилган билдиришнома 1та.

**БИЛДИРИШНОМА**

|  |  |  |  |  |  |  |
| --- | --- | --- | --- | --- | --- | --- |
| № | Гурухлар | Ўқтувчи Ф.И.Ш | Фан номи | Тури | Хона | Жуфтлик |
| 11.02.2020 |
| 1 | 640-19 | А. Раимов | Диншунослик | амал | 330 | 3 |

**ДАЛОЛАТНОМА**

|  |  |  |  |  |  |  |
| --- | --- | --- | --- | --- | --- | --- |
| № | Гурухлар | Ўқтувчи Ф.И.Ш | Фан номи | Тури | Хона | Жуфтлик |
| 11.02.2020 |
| 1 | 610-19 KI 611-19 KI 612-19 KI  |  А. Раимов | Инсон ҳуқуқларини ўрганиш | Махсус курс | 113 | 4 |

1. ***Республика илмий-техник анжуманини ўтказиига тайёргарлик ишларининг бориши ҳақида.***
2. ***Талабалар турар жойининг умумий фаолияти (структураси, Низоми, тўловлар) тўгрисида.***

Ўқув ва тарбиявий ишла бўйича директор ўринбосари ва Ишлар бошқармаси бошлиғи Талабалар турар жойининг Низоми, структураси, тўловлари, навбатчилиги, ички қоидалари тўғрисида ахборот бердилар(илова қилинади).

Ушбу масала бўйича М.Джалилов, А.Абдуқодировлар фикр-мулоҳаза, таклифларини ўртага ташладилар.

А.Расулов филиал “Талабалар турар жойи”нинг Низоми, ички тартиб қоидалари қатъий назорат қилиб борилиши кераклиги ниуқтирди.

1. ***Диссертация мавзусини тасдиқлаш ҳамда илмий маслахатчи тайинлаш тўғрисида.***
2. ***Илмий, илмий-услубий ишларни нашрга тавсия этиш.***

Филиал услубий кенгаши томонидан қуйидаги Илмий, илмий-услубий ишлар Филиал Кенгашига тақдим этилди:

 *Телекоммуникация инжиниринги кафедрасидан :*

1. Техника фанлари бўйича фалсафа доктори (PhD) О.С.Райимжонова, асситентлар Г.Ф.Жўраева, Ш.У.Эргашевларнинг “Электроника ва схемалар” номли ўқув қўлланмаси.
2. Катта ўқитувчи Н.М.Жўраев муаллифлигида тайёрланган “Мултимедиа алоқа тармоқларини лойиҳалаш ва хизмат кўрсатиш” номли ўқув қўлланмаси.
3. Катта ўқитувчи Б.А.Тургунов, “Телекоммуникация технологиялари” таълим йўналиши талабалари Д.Б.Орифжонова ва М.М.Мамирхўжаевлар томонидан тайёрланган “Ахборот коммуникация технологиялари сохасида юз саволга юз жавоб” номли илмий-оммабоп рисолалари.

*Дастурий инжиниринги кафедрасидан:*

1. Кафедра доценти Б.А.Мирзакаримов, АДУ “Ахборот технологиялари” кафедраси катта ўқитувчиси Ф.Назаров ва ушбу кафедра ассистенти З.Ортиқовлар томонидан тайёрланган “Пост ва Тюринг машиналари” номли ўқув қўлланмалари.

Юқоридагилардан келиб чиқиб, филиал Кенгаши

**қ а р о р қ и л а д и:**

I. 1.Ўқув ва тарбиявий ишлар бўйича директор ўринбосари И.Тожибоев ҳамда
 Ички назорат ва Мониторинг бўлими бошлиғи Д.Онарқуловаларнинг
 ахбороти маълумот учун қабул қилинсин.

 2.Ўзбекистан Республикаси Президентининг 2018 йил 10 декабрдаги “Инсон хуқуқлари бўйича Ўзбекистон Республикаси Миллий маркази фаолиятини такомиллаштириш тўғрисида”ги ПҚ-4056-сонли қарорининг ижроси бўйича филиалда амалга оширилаётган ишлар қониқарли деб топилсин.

 3.Мазкур карорнинг ижросини ўз зиммамда қолдираман.

II. 1.А.Райимовнинг ахбороти маълумот учун қабул қилинсин.

 2.21 – март “Наврўз” умумхалқ байрамига тайёргарлик кўриш ва уни
 ўтказиш бўйича филиал чора-тадбирлар режасида белгиланган тадбирларга
 масъул ходимлар ижро интизоми бўйича масъулияти кучайтирилсин.

 3.Филиалнинг чора-тадбирлар режасидаги тадбирларни ўтказишга
 белгиланган масъуллар амалга оширилган ишлар тўғрисидаги маълумотларни
 сифатли 4 дона расмлари билан Ёшлар билан ишлаш, маънавият ва маърифат
 бўлимига тапширсин.

 4.Мазкур Фармойишнинг ижросини ўз зиммамда қолдираман.

III. 1.Ўқув-услубий бўлим бошлиғи Ш.Умаровнинг ахбороти маълумот учун
 қабул қилинсин.

 2.Филиалда малакавий амалиётларни ташкил этиш ва олиб борилиши қониқарли деб топилсин.

 3.Малакавий амалиётларни соҳа корхоналарининг базасида ташкил этишга, соҳа корхоналаридан масъуллар бириктирилишига, талабаларни техника хавфсизлиги қоидалари билан таништириб бориш, талабалар ҳисоботларини факультет аттестация комиссиясига топширилишига жиддий эътибор қаратиш, малакавий амалиётлар учун шахсан ОТМ раҳбари жавобгарлигини инобатга олиш.

Масъуллар: мутахассислик кафедра мудирлари, факультет деканлари, ўқув-услубий бўлим бошлиғи. Муддати: доимий

 4.2020-2021 ўқув йилидан 2-курс ва 3-курс талабаларининг малакавий амалиётларини ҳафтанинг бир кунида соҳа корхоналарида амалга оширилиши, бу орқали талабанинг ишчи ходим сифатида шаклланиши, ушбу соҳа бўйича етук кадр бўлиши ҳамда соҳадаги муаммоларни ёки ўзгаришларни ўз вақтида билиб бориш ишларини йўлга қўйиш бўйича шартномалар тузиш.

Масъуллар: мутахассислик кафедра мудирлари, факультет деканлари, ўқув-услубий бўлим бошлиғи. Муддати: 2020 йил август.

IV. 1.Ишчи гуруҳ раиси Ш.Умаровнинг ахбороти маълумот учун қабул
 қилинсин.

 2.Ахборот технологиялари ва Компьютер тизимлари кафедраларида ўқув, илмий ва маънавий-маърифий ишларни олиб борилиши қониқарли деб топилсин.

 3.Ҳар икки кафедрадаги профессор-ўқитувчилар 1,25 ёки 1,5 иш ўрнида фаолият олиб бораётганлиги, асосий вақтлари дарс машғулотларини ўтишга сарфланаётганлиги, ўз билим ва тажрибаларини оширишга ҳамда илмий-тадқиқот ишларига кам вақт ажратилаётганлиги, бу эса ўз навбатида илмий салоҳиятга салбий таъсир этаётганлиги сабабли, ҳар икки кафедрада ажратилган штатларни тўлиқ асосий штатда фаолият олиб борадиган профессор-ўқитувчилар билан тўлдириш вазифаси юклатилсин. Бунда магистратура битирувчилари ҳамда соҳа корхоналаридан малакали мутахассисларни жалб этиш, маркетинг хизматидан фойдаланиш амалга оширилсин.

Масъуллар: Ахборот технологиялари кафедраси мудири, Компьютер тизимлари кафедраси мудири, факультет деканлари, ўқув-услубий бўлим бошлиғи. Муддат: 2020 йил август.

 4.Ўқув йили бошида ўқув-услубий ишлар режасини тузишда дарслик, ўқув-қўлланмалар, электрон ўқув қўлланмаларни яратишга алоҳида эътибор қаратиш, муаллифларга шарт-шароитлар яратиш ҳамда рағбатлантириш ишларини амалга ошириш, режани тўлиқ бажаришга эришиш.

Масъуллар: Ахборот технологиялари кафедраси мудири, Компьютер тизимлари кафедраси мудири, Ўқув-услубий бўлим бошлиғи. Муддат: 2020 йил август-сентябрь.

 5.Ҳар икки кафедрада лаборатория машғулотларини бажариш компьютерларда амалга оширилишини назарда тутган ҳолда, барча компьютер синфларидаги компьютерларини доимий ишчи ҳолатда бўлишишига эришиш, компьютерларда интернет тармоғидан фойдаланиш имкониятини яратиш, маънан эскирган компьютерларни экспертиза қилиб, ҳисобдан чиқариш ишларини амалга ошириш.

Масъуллар: Ахборот технологиялари кафедраси мудири, Компьютер тизимлари кафедраси мудири, Ахборот технологиялари маркази бошлиғи. Муддат: 2020 йил март-сентябрь, доимий.

 6.Ҳар икки кафедрада илмий салоҳиятни ошириш ва халқаро грантлар, давлат грантлари, жумладан. фундаментал, амалий, инновацион, ёш олимлар илмий-тадқиқот ва ҳўжалик шартномалари ҳисобига филиалга бюджетдан ташқари маблағлар жалб этиш ишларини амалга ошириш.

Масъуллар: Ахборот технологиялари кафедраси мудири, Компьютер тизимлари кафедраси мудири, Илмий-тадқиқотлар, инновациялар ва илмий-педагогик кадрлар тайёрлаш бўлими бошлиғи. Муддат: 2020 йил март-сентябрь, доимий

 7.Ҳар икки кафедрада профессор-ўқитувчиларнинг халқаро илмий журналларда («Web of Science», «Scopus» ва бошқа халқаро эътироф этилган базаларга киритилган журналларда) чоп этиладиган илмий мақолалар сонини ошириш ва Scopus маълумотлар базасида қайд этилган нашрларга битта профессор-ўқитувчига тўғри келадиган иқтибосликлар сонини ошириш бўйича ишлар амалга ошириш.

Масъуллар: Ахборот технологиялари кафедраси мудири, Компьютер тизимлари кафедраси мудири, Илмий-тадқиқотлар, инновациялар ва илмий-педагогик кадрлар тайёрлаш бўлими бошлиғи. Муддат: 2020 йил март-сентябрь, доимий.

V. 1.Б. Орифжоновнинг ахбороти маълумот учун қабул қилинсин.

 2.Халқаро ҳамкорлик бўлими бўйича филиалда амалга оширилаётган ишлар
 қониқарли деб топилсин.

 3.Халқаро ҳамкорлик бўлими бошлиғи (Б. Орифжонов)га:

-Ўзбекистон Республикаси олий таълим тизимини 2030 йилгача ривожлантириш концепциясининг Мақсадли кўрсатгичлардан келиб чиққан ҳолда 2020-йилга аниқ кўрсатгичларни белгилансин ва таъминлаш чоралари кўрилсин.

-2019-йил йўл қўйилган камчиликларни бартараф этиш бўйича 2020-йилда режа асосида ишлар йўлга қўйилсин.

 4.Мазкур қарорнинг ижросини Б. Орифжонов зиммасига юклатилсин.

VI. Турли масалалар:

 1.Йиғилиш раиси А.Расулов ҳамда Ички назорат ва Мониторинг бўлими бошлиғи Д.Онарқуловаларнинг ахбороти маълумот учун қабул қилинсин.

 2.Бир ҳафталик ўқув жараёни бўйича факультет деканлари Б.Толипов, И.Рустамов ҳамда масъул Н.Мамадалиев, М.Тешабоевлар томонидан тайёрланган ахборотлар маълумот учун қабул қилинсин.

 3.йўқ

 4.И.Тожибоев ҳамда Х.Абдурахмоновларнинг талабалар турар жойининг умумий фаолияти туғрисидаги ахбороти маълумот учун қабул қилинсин.

 5. Талабалар турар жойининг Низоми тасдиқлансин ҳамда Низом ва Ички тартиб қойидалар деканатларга берилсин ҳар бир гуруҳ раҳбарлари талабалар турар жойида истиқомат қиладиган талабалар билан тушунтириш ишларини олиб боришсин.

 5.

 6.Қуйидаги профессор-ўқитувчиларнинг илмий, илмий-услубий ишлари
нашрга тавсия этилсин:

*Телекоммуникация инжинеринги кафедрасидан :*

* Техника фанлари бўйича фалсафа доктори (PhD) О.С.Райимжонова, асситентлар Г.Ф.Жўраева, Ш.У.Эргашевларнинг “Электроника ва схемалар” номли ўқув қўлланмалари.
* Катта ўқитувчи Н.М.Жўраев тамонидан тайёрланган “Мултимедиа алоқа тармоқларини лойиҳалаш ва хизмат кўрсатиш” номли ўқув қўлланмаси.
* Катта ўқитувчи Б.А.Тургунов, “Телекоммуникация технологиялари” таълим йўналиши талабалари Д.Б.Орифжонова ва М.М.Мамирхўжаевлар томонидан тайёрланган “Ахборот коммуникация технологиялари сохасида юз саволга юз жавоб” номли илмий-оммабоп рисолалари.

*Дастурий инжиниринги кафедрасидан:*

* Кафедра доценти Б.А.Мирзакаримов, АДУ “Ахборот технологиялари” кафедраси катта ўқитувчиси Ф.Назаров ва ушбу кафедра ассистенти З.Ортиқовлар томонидан тайёрланган “Пост ва Тюринг машиналари” номли ўқув қўлланма.

Кенгаш раиси: А.Расулов.

Кенгаш котиби: М.Мирзаев.